Komission asetus (EY) N:o 1371/1999, annettu 25 päivänä kesäkuuta 1999, poikkeuksesta neuvoston asetuksen (ETY) N:o 1765/92 soveltamista koskevista yksityiskohtaisista säännöistä pellonpoiston osalta annettuun asetukseen (EY) N:o 762/94



Virallinen lehti nro L 162 , 26/06/1999 s. 0044 - 0045



KOMISSION ASETUS (EY) N:o 1371/1999, annettu 25 päivänä kesäkuuta 1999, poikkeuksesta neuvoston asetuksen (ETY) N:o 1765/92 soveltamista koskevista yksityiskohtaisista säännöistä pellonpoiston osalta annettuun asetukseen (EY) N:o 762/94 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 1624/98(2), ja erityisesti sen 12 artiklan, sekä katsoo, että (1) komission asetuksessa (EY) N:o 762/94(3), sellaisena kuin se on viimeksi muutettuna asetuksella (EY) N:o 1981/98(4), säädetään asetuksen (ETY) N:o 1765/92 soveltamista koskevista yksityiskohtaisista säännöistä pellonpoiston osalta ja erityisesti, että viljelykäytöstä poistettujen maiden on oltava sellaisia ainakin 31 päivään elokuuta asti, eikä niitä saa käyttää maataloustuotantoon tai hyötymielessä, jollei toisin säädetä, (2) eräillä yhteisön alueilla on ollut toukokuun 1999 aikana poikkeuksellisia tulvia; tämän vuoksi karjan laiduntaminen tavanomaisissa paikoissa on vaikeaa; on siis toivottavaa löytää väliaikaisia vaihtoehtoja karjan suojaamiseksi ja ruokkimiseksi; peltokasvijärjestelmän yhteydessä viljelykäytöstä poistettujen maiden käyttö voisi helpottaa tilannetta; on kuitenkin aiheellista säätää toimenpiteistä, joilla varmistetaan, että näitä maita ei käytetä hyötymielessä, (3) on siis säädettävä asetuksesta (EY) N:o 762/94 poikkeamisesta, ja (4) tässä asetuksessa säädetyt toimenpiteet ovat vilja-, rasva- ja kuivarehualan yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuonna 1999/2000 ja poiketen siitä, mitä asetuksen (EY) N:o 762/94 3 artiklan 2, 3 ja 4 kohdassa säädetään, viljelykäytöstä poistettuja maita voidaan 15 päivän toukokuuta ja 15 päivän heinäkuuta 1999 välisenä aikana käyttää laiduntamiseen ja karjan ruokintaan tämän asetuksen liitteessä tarkoitetuilla alueilla. 2 artikla Jäsenvaltioiden, joita tämä koskee on toteutettava tarvittavat toimenpiteet sen varmistamiseksi, että tarkoitettujen alueiden viljelijät eivät käytä viljelykäytöstä poistettuja maita hyötymielessä, vaan laiduntamiseen. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 15 päivästä toukokuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 1999. Komission puolesta Franz FISCHLER Komission jäsen (1) EYVL L 181, 1.7.1992, s. 12. (2) EYVL L 210, 28.7.1998, s. 3. (3) EYVL L 90, 7.4.1994, s. 8. (4) EYVL L 256, 18.9.1998, s. 8. LIITE 1. SAKSA: Hessen - Landkreise Gross Gerau, Bergstrasse Rheinland-Pfalz - Landkreise: Alzey-Worms, Ludwigshafen, Germersheim - Kreisfreie Städte: Worms, Frankenthal (Pfalz), Ludwigshafen a.R., Speyer Baden-Württemberg Regierungsbezirk Karlsruhe: - Landkreise: Karlsruhe, Rastatt; Rhein-Neckar-Kreis Regierungsbezirk Freiburg: - Ortenaukreis, Landkreise Emmendingen, Konstanz Regierungsbezirk Tübingen: - Landkreis Ravensburg, Bodensee-Kreis Bayern Regierungsbezirk Schwaben: - Landkreise: Donau-Ries, Dillingen a.d. Donau, Aichach-Friedberg, Günzburg, Augsburg, Neu-Ulm, Unterallgäu, Ostallgäu, Oberallgäu, Lindau/B. Regierungsbezirk Oberbayern: - Landkreise: Eichstätt, Neuburg-Schrobenhausen, Pfaffenhofen, Freising, Dachau, Erding, Mühldorf a. Inn, Fürstenfeldbruck, Starnberg, München, Ebersberg, Rosenheim, Miesbach, Bad Tölz-Wolfratshausen, Landsberg a. Lech, Wilheim-Schongau, Garmisch-Partenkirchen Regierungsbezirk Niederbayern: - Landkreise: Straubing-Bogen, Deggendorf, Dingolfing-Landau, Landshut, Kehlheim, Passau, Rottal-Inn Regierungsbezirk Oberpfalz: - Landkreis Regensburg 2. ITÄVALTA: Burgenland - Oberwart, Güssing Niederösterreich - Amstetten, Melk, Krems Stadt, Krems Land, St Pölten Land, Tulln, Korneuburg, Wien-Umgebung, Gänserndorf, Bruck/Leitha Oberösterreich - Perg, Eferding Steiermark - Feldbach Tirol - Imst Vorarlberg - Gesamtes Bundesland